b'\n_START_ARTICLE_\nPortugalijos herbas\n_START_SECTION_\nPortugalijos herbo skydo evoliucija\n_START_PARAGRAPH_\nDabartinis Portugalijos herbas buvo priimtas 1911\xc2\xa0m. bir\xc5\xbeelio 30 d. kartu su Portugalijos v\xc4\x97liava. Herbas yra ilgos Portugalijos herb\xc5\xb3 evoliucijos nuo viduram\xc5\xbei\xc5\xb3 rezultatas. Pirmas variantas buvo Burgundijos hercogo Henriko, kurio s\xc5\xabnus tapo Portugalijos grafu Henriku, herbas\xc2\xa0\xe2\x80\x93 m\xc4\x97lynas kry\xc5\xbeius sidabro lauke.\n_START_SECTION_\nSkydeliai ir roundeliai\n_START_PARAGRAPH_\n1143\xc2\xa0m. Portugalija buvo pripa\xc5\xbeinta nepriklausoma Portugalijos karalyste. Tod\xc4\x97l v\xc4\x97liau Burgundijos herbe atsirado balti roundeliai, simbolizav\xc4\x99 sidabro monetas ir kartu\xc2\xa0\xe2\x80\x93 monarcho kaip suverenios \xc5\xa1alies valdovo teis\xc4\x99 kaldinti monetas._NEWLINE__NEWLINE_Teigiama, kad vienu metu skydas kautyn\xc4\x97se nukent\xc4\x97jo, ir skyde buv\xc4\x99s kry\xc5\xbeius prarado kai kurias dalis, virsdamas kry\xc5\xbeiu i\xc5\xa1sid\xc4\x97s\xc4\x8diusiais skydeliais su viduje buvusiais roundeliais. Tok\xc4\xaf skyd\xc4\x85 Portugalijos karalius San\xc4\x8das I paveld\xc4\x97jo i\xc5\xa1 savo t\xc4\x97vo Alfonso I (Afonso I)._NEWLINE_V\xc4\x97liau, karalius Sebastijonas I sidabrini\xc5\xb3 roundeli\xc5\xb3 skai\xc4\x8di\xc5\xb3 skydeliuose suma\xc5\xbeino nuo 11 iki 5. Penkis baltus roundelius imta ai\xc5\xa1kinti kaip penkias Kristaus \xc5\xbeaizdas.\n_START_SECTION_\nPilys\n_START_PARAGRAPH_\nAlfonso III valdymo metais skyd\xc4\x85 papild\xc4\x97 raudonu bordi\xc5\xabru su aukso pilimis. Pili\xc5\xb3 skai\xc4\x8dius kito nuo 8 iki 12 (pvz., Alfonsas XII nustat\xc4\x97, kad j\xc5\xb3 turi b\xc5\xabti 12), bet v\xc4\x97liau Sebastijonas I nustat\xc4\x97, kad jos bus septynios. Pilys b\xc5\xabna u\xc5\xbedarytos (vartai auksin\xc4\x97s spalvos)._NEWLINE_Ai\xc5\xa1kinama, kad jos simbolizuoja maur\xc5\xb3 pilis, kurias u\xc5\xbekariavo Portugalijoje rekonkistos metu.'